ຜູ້ຊາຍຈີນຄົນນຶ່ງຖືກຈັບ ໃນຂໍ້ຫາແກ່ງລະເບີດໄຟ ໃສ່ສະຖານທູດຍີ່ປຸ່ນ
ເຈົ້າໜ້າທີ່ກ່າວວ່າ ໄອຍະການເກົາຫລີໄຕ້ ໄດ້ສັ່ງຈັບຜູ້ຊາຍຈີນນຶ່ງຄົນ ທີຖືກພົບເຫັນວ່າມີຄວາມຜິດ ໃນຂໍ້ຫາແກ່ງລະເບີດໄຟໃສ່ ສະຖານທູດຍີ່ປຸ່ນ.
ເຈົ້າໜ້າທີ່ກ່າວວ່າ ໄອຍະການເກົາຫຼີໃຕ້ໄດ້ສັ່ງຈັບຜູ້ຊາຍຈີນນຶ່ງຄົນທີ່ຖືກພົບເຫັນວ່າ ມີຄວາມຜິດ ໃນຂໍ້ຫາແກ່ວງລະເບີດໄຟ ທີ່ເຮັດເອງ 4 ລູກ ເຂົ້າໄປໃສ່ສະຖານທູດຍີ່ປຸ່ນ ທີ່ກຸງໂຊລເມື່ອຕົ້ນເດືອນນີ້ ພວກໄອຍະການກ່າວວ່າ ຊາຍອາຍຸ 38 ປີ ມີນໍ້າສະກຸນວ່າ Liu ໄດ້ຖືກກ່າວຫາວ່າ ພະຍາຍາມລອບວາງເພີງ ນາຍ Liu ໄດ້ຖືກຈັບ ຫລັງຈາກແກ່ວງລະເບີດໄຟເຂົ້າໄປໃສ່ສະຖານ ທູດຍີ່ປຸ່ນ ໃນເຂດ ໃຈກາງຂອງກຸງໂຊລ ໃນວັນທີ 8 ມັງກອນເດືອນນີ້ ແລະເຮັດໃຫ້ໄຟໄໝ້ຝາຂ້າງນອກ ຂອງສະຖານທູດ ເຈົ້າໜ້າທີຕໍາຫລວດກ່າວວ່າ ໃນລະຫວ່າງການສືບສວນນັ້ນ ນາຍ Liu ກ່າວວ່າ ລາວ ໃຈຮ້າຍໃຫ້ແກ່ຍີ່ປຸ່ນ ເພາະວ່າແມ່ຕູ້ຂອງລາວ ຊຶ່ງເປັນຊາວເກົາຫລີ ໄດ້ຖຶກບັງຄັບໃຫ້ເຮັດ ວຽກເປັນໂສເພນີ ຮັບໃຊ້ກອງທະ ຫານຍີ່ປຸ່ນ ເຈົ້າໜ້າທີ່ຍັງກ່າວຕື່ມອີກວ່າ ນາຍ Liu ໄດ້ເວົ້າວ່າ ລາວ ໄດ້ອ້າງເອົາຄວາມຮັບຜິດຊອບ ໃນການແກ່ວງລະເບີດໄຟເຂົ້າໃສ່ ທີ່ສ້າງ ຄວາມເສຍຫາຍເລັກນ້ອຍ ໃຫ້ແກ່ວັດ Yasukuni ທີ່ເປັນບັນຫາ ຖົກຖຽງໂຕ້ແຍ້ງ ຢູ່ທີ່ ກຸງໂຕກຽວ ຫວ່າງເດືອນແລ້ວນີ້